钦定古今图书集成/明伦汇编/氏族典/第568卷 > 《凌迪知万姓统谱》 > 虞丘伯
## 钦定古今图书集成/明伦汇编/氏族典/第568卷 > 《凌迪知万姓统谱》 > 虞丘伯

按《荆州府志》：伯，楚大夫。楚庄王在位，伯荐叔敖曰：“下
里之士，秀羸多能，其性无欲，君举而授之政，则国可
使附。”庄王曰：“子辅寡人，得以长于中国，而令行于绝
域，遂霸诸侯，子奚辞为？”伯曰：“久固禄位者贪，不进贤
能者诬，不让厥位，不廉不能，三者不忠，臣固耻之。”庄
王从之。